На основу члана 7. став 1. тачка 3. и члана 8. Посебног колективног уговора за здравствене установе чији је оснивач Република Србија, аутономна  покрајина и јединиица локалне самоуправе (,,Сл. гласник РС “, бр. 96/2019 и 58/2020-Анекс), члана 21. Статута Дома здравља ‘’Дољевац’’, у складу са Уговором о пружању здравствених услуга са Туристичком организацијом општине Дољевац број: 366//23 од 23.05.2023. године и Одлуком директора Дома здравља „Дољевац“ из Дољевца, расписује се

О  Г  Л  А  С

**ЗА ПРИЈЕМ У РАДНИ ОДНОС СА ПУНИМ РАДНИМ ВРЕМЕНОМ, НА ОДРЕЂЕНО ВРЕМЕ, ДО 10.09.2023. ГОДИНЕ ЗА** **СЛЕДЕЋЕ РАДНО МЕСТО:**

* **доктор медицине – 1 (један) извршилац** у Служби за здравствену заштиту одраслог становништва са кућним лечењем и медицинском негом, хитном медицинском помоћи и санитетским превозом

Извршилац послова ће пружати здравствену заштиту односно медицинску помоћ корисницима и посетиоцима Аква парка у Дољевцу у складу са Уговором о пружању здравствених услуга закљученим између Туристичке организације општине Дољевац и Дома здравља ,,Дољевац” Дољевац дана 23.05.2023. године.

Поред услова утврђених чланом 24. Закона о раду („Сл. Гласник РС“, бр. 24/05, 61/05, 54/09, 32/13, 75/14, 13/2017 - Одлука УС, 113/2017 и 95/2018-Аутентично тумачење) кандидати треба да испуњавају и услове прописане Правилником о организацији и систематизацији радних задатака Дома здравља “Дољевац“ из Дољевца.

Опис послова за наведено  радно место из става 1. ове Одлуке је утврђен  Правилником о унутрашњој организацији и систематизацији радних места и послова Дома здравља „Дољевац“.

УСЛОВИ  за заснивање радног односа:

**-  доктор медицине:**

Висока стручна спрема (VII-1 степен стручне спреме), Медицински факултет (доктор медицине),

-  положен стручни испит,

- лиценца надлежне коморе,

- најмање 6 (шест) месеци радног искуства у звању доктора медицине;

- познавање информационих технологија, основа статистике и начина долажења до медицинских информација употребом интернета;

- возачка дозвола ,,Б” категорије.

Кандидат је дужан да уз пријаву на овај оглас достави следећа документа:

              -  оверену фотокопију дипломе,

              -  оверену фотокопију уверења о положеном стручном  испиту,

              -  оверену фотокопију  лиценце надлежне коморе,

              - доказ о досадашњем радном искуству (фотокопију радне књижице и уговора о

                раду),

             -  фотокопију личне карте/очитану личну карту,

             - оригинал или оверену фотокопију уверења о држављанству,

             - оригинал или оверену фотокопију Извода из матичне књиге рођених и матичне

               књиге венчаних (ако је кандидат променио презиме)

           -  кратку биографију.

Приликом заснивања радног односа кандидати су дужни да доставе лекарско уверење као доказ о здравственој способности за послове за које се заснива радни однос.

              Пријавом на оглас кандидат даје своју сагласност за обраду података о личности у сврхе избора за пријем у радни однос на одређено време, у трајању до 10.09.2023. године. Подаци се не могу користити у друге сврхе. Подацима рукује и исте обрађује надлежна служба за кадрове у Дому здравља „Дољевац“.

Пријаве и доказе о испуњењу услова кандидати могу предати непосредно, лично у Дому здравља „Дољевац“, или послати поштом на адресу: Дом здравља „Дољевац“ улица Др Михајла Тимотијевића број 6, 18410 Дољевац, са назнаком „Пријава за конкурс“.

Рок за подношење пријава је 8 (осам) дана од дана објављивања конкурса код Националне службе за запошљавање и на интернет страници Министарства здравља РС.

Неблаговремене и непотпуне пријаве на конкурс неће бити узете у разматрање.

На разговор могу бити позвани само кандидати који уђу у ужи избор.

ДОМ ЗДРАВЉА ДОЉЕВАЦ

Директорка, др Весна Златановић Митић